สังคมข่าวหุ้น
*... ดัชนีหุ้นไทยปิดตลาด 1,439.10 จุด เพิ่มขึ้น 3.54 จุด มูลค่าซื้อขาย 80,966 ล้านบาท แนวโน้มวันนี้มีโอกาสผันผวนตามกรอบแนวรับ 1,435 จุด แนวต้าน 1,450 จุด ...
25 ก.พ. 2563

เล็กเซียวหงส์
*… ดัชนีหุ้นไทยปิดตลาด 1,439.10 จุด เพิ่มขึ้น 3.54 จุด มูลค่าซื้อขาย 80,966 ล้านบาท แนวโน้มวันนี้มีโอกาสผันผวนตามกรอบแนวรับ 1,435 จุด แนวต้าน 1,450 จุด …
*… BGRIM งบปี 2562 ออกมากำไร 2,331 ล้านบาท เติบโต 25% จากรายได้ 44,132 ล้านบาท ที่น่าสนใจรายได้จากการขายไฟฟ้าเติบโต 22% เรียกว่า “กำไรจากการดำเนินงานดีขึ้น” อย่างเห็นได้ชัด จ่ายปันผล 0.22 บาท จากแผนการลงทุนที่มีอยู่อย่างต่อเนื่อง..เท่ากับกว่า BGRIM จัดอยู่ใน “หุ้นเติบโต” แม้บางช่วงอาจต้องลงทุนสูงบ้างก็ตาม …
*… CKP น่าจะพอทำให้นักลงทุนคลายความกังวลได้ไม่น้อย เมื่องบออกมากำไร 768.90 ล้านบาท เพิ่มขึ้นจากช่วงปี 2561 ที่เคยทำได้ 599.07 ล้านบาท น่าติดตามงบไตรมาส 1/2563 น่าจะเพิ่มขึ้น จาก “โรงไฟฟ้าไซยะบุรี” ที่ได้เต็มเม็ดเต็มหน่วย แต่ประเด็นที่จะกระตุ้นราคาหุ้น CKP อยู่ที่โปรเจกต์ใหม่..ไม่ทราบว่า “เสี่ยปลิว” เจรจากับทางการสปป.ลาว และผู้ร่วมลงทุนต่าง ๆ ไปถึงไหนแล้ว เพราะตอนนี้ดูช่างเงียบไปจริง ๆ …
*… FSMART ตัวเลขผลการดำเนินงานเกิดอาการทรงตัวจากปี 2561 ตัวเลขกำไรสุทธิ 584.23 ล้านบาท แต่น่าเป็นห่วงตัวเลขรายได้จากส่วนต่าง ๆ ปรับตัวลดลง ทั้งตัวเลขยอดเติมเงินและตัวเลขค่าธรรมเนียม ทำให้ปีนี้มองภาพ FSMART ไม่ค่อยออกว่าผลดำเนินงานส่วนไหนจะโดดเด่น พอจะช่วยชดเชยส่วนที่หายไปได้บ้าง..! …
*… TMB หลังค่ายจีเอ็มประกาศปิดโรงงานเชฟโรเลตภายในปีนี้ ทำให้กดดันแบงก์ธนชาต ในฐานะที่เป็นผู้ให้บริการแคปทีฟไฟแนนซ์ (Captive Finance) หรือให้สินเชื่อแก่บริษัทในเครือและตัวแทนจำน่ายรถยนต์ (ดีลเลอร์เชฟโรเลต) อย่างหลีกเลี่ยงไม่ได้..และนั่นหมายถึงกระทบต่อ TMB (หลังควบรวบรวม) ไปด้วย ล่าสุด “ปิติ ตัณฑเกษม” ชี้แจงว่า “สินเชื่อที่ให้กับดีลเลอร์เชฟโรเลตมียอดคงค้างในส่วนของสินเชื่อที่มีระยะเวลากำหนด (Term Loan) เป็นสัดส่วนเพียง 0.002% และเป็นสินเชื่อที่มีหลักประกัน ส่วนสินเชื่อหมุนเวียน (Floor Plan) มีสัดส่วน 0.03% ของสินเชื่อรวม TMB จึงประเมินว่าหากมีผลกระทบก็จะน้อย” เชื่อว่าน่าจะทำให้ผู้ถือหุ้น TMB ได้พอสบายใจขึ้นมาบ้าง …
*… XO ราคารูดกว่า 20% หลังงบปี 2563 ออกมา กำไรหดตัวกว่า 45% เหตุรายได้จากการขายและมาร์จิ้นลดลงต่อเนื่อง ขณะที่ “ค่าใช้จ่ายเพิ่มขึ้น” โดยมีกำไรปี 2562 เท่ากับ 121.99 ล้านบาท ลดลงจากปี 2561 ที่กำไร 221.9 ล้านบาท จึงทำให้หุ้น XO ช่วงนี้อาจต้องระมัดระวังในการลงทุนเป็นพิเศษ ...
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น